ซื้อกองลดภาษีไทยพาณิชย์ได้บินนอก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — บลจ.ไทยพาณิชย์ ออกโปรโมชันซื้อกองทุน LTFRMF มูลค่า 1 ล้านบาท รับทันทีตั๋วเครื่องบินไปกลับสิงคโปร์ พร้อมรางวัลอื่นๆ อีกมาก
นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า บริษัทได้ออกแคมเปญ “ลดหย่อนภาษีวันนี้ บินฟรีถึงสิงคโปร์” เพื่อกระตุ้นยอดขายกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) ในช่วงไตรมาสสุดท้ายของปี โดยการให้สิทธิพิเศษกับผู้ที่ลงทุนสุทธิใน 2 กองทุนดังกล่าว ตั้งแต่ 5 แสนบาท จนถึง 1 ล้านบาทขึ้นไป ระหว่างวันที่ 1 ก.พ.30 ธ.ค. 2553 โดยจะนับยอดรวมทั้งรายการซื้อ สับเปลี่ยนเข้า หรือการโอนจาก บลจ.อื่น
สำหรับผู้ถือหน่วยที่ลงทุนสุทธิในหน่วยลงทุนกอง LTF หรือ RMF มูลค่ารวม 1 ล้านบาทขึ้นไป จะได้รับทันทีตั๋วเครื่องบินไป–กลับ กรุงเทพฯสิงคโปร์ 1 ที่นั่ง และหากลงทุนสุทธิตั้งแต่ 500,000– 999,999 บาท จะมีสิทธิลุ้นรับตั๋วเครื่องบินไป–กลับ กรุงเทพฯสิงคโปร์ 1 ที่นั่ง รวมจำนวน 2,000 ที่นั่ง 
นอกจากนี้ยังมีของรางวัลให้เลือกและลุ้นรับอื่นๆ อีก เช่น ลงทุนสุทธิ 100,000–199,999 บาท ลุ้นรับหน่วยลงทุนกองทุนไทยพาณิชย์สะสมทรัพย์ตราสารหนี้ (SCBSFF) มูลค่า 1,000 บาท จำนวน 2,000 รางวัล ลงทุนสุทธิ 200,000–299,999 บาท ลุ้นรับ SCBSFF มูลค่า 2,000 บาท จำนวน 1,000 รางวัล และลงทุนสุทธิ 300,000499,999 บาท ลุ้นรับ SCBSFF มูลค่า 3,000 บาท จำนวน 1,000 รางวัล โดยจะประกาศรางวัลในวันที่ 11 ก.พ. 2554
นางโชติกา กล่าวว่า แม้ช่วงนี้ดัชนีหุ้นตลาดหลักทรัพย์จะปรับตัวขึ้นจากเม็ดเงินที่ไหลเข้าตลาดหุ้นเอเชีย แต่เชื่อมั่นว่านักลงทุนยังต้องการลงทุนกองทุน LTF–RMF ต่อเนื่อง เพราะให้ความสำคัญกับการหักลดหย่อนภาษีมากกว่า โดยเฉพาะช่วงสิ้นปีจะมีเม็ดเงินไหลเข้าจำนวนมาก ทำให้กองทุนเติบโตทุกปี
ปัจจุบัน บลจ.ไทยพาณิชย์ มีกองทุน LTF จำนวน 6 กองทุน ณ วันที่ 1 ต.ค. 2553 มีมูลค่าสินทรัพย์รวม กองทุน LTF RMF ถือเป็นการลงทุนที่ตอบโจทย์สำหรับการลงทุนระยะยาว ซึ่งนอกจากสิทธิประโยชน์ทางภาษีแล้ว ยังสามารถได้รับเงินเพิ่มทั้งจากการปันผล และการเพิ่มขึ้นของมูลค่าหน่วยลงทุน ซึ่งนักลงทุนสามารถเลือกกองทุนที่เหมาะกับความเสี่ยงที่ตนเองรับได้ โดยบลจ.ไทยพาณิชย์ มีกองทุน LTF และ RMF ให้เลือกหลากหลายรวม 10 กองทุน ประกอบด้วย กองทุน LTF 6 กองทุนได้แก่ กองทุนเปิดไทยพาณิชย์หุ้นระยะยาวปันผล 70/30, กองทุนเปิดไทยพาณิชย์หุ้นระยะยาว พลัส,กองทุนเปิดไทยพาณิชย์หุ้นระยะยาว เอ็มเอไอ, กองทุนเปิดไทยพาณิชย์หุ้นระยะยาวสมาร์ท, กองทุนเปิดไทยพาณิชย์หุ้นระยะยาวทาร์เก็ต, กองทุนเปิดไทยพาณิชย์หุ้นระยะยาวอินเตอร์ มีมูลค่ารวม 32,298 ล้านบาท คิดเป็นส่วนแบ่งตลาด 30.8% ส่วนกองทุน RMF จำนวน 4 กองทุน มีมูลค่าสินทรัพย์รวม 13,691 ล้านบาท นับเป็นกองทุน LTF และ RMF ที่มีขนาดใหญ่ที่สุดในอุตสาหกรรม หรือมีส่วนแบ่งตลาดรวมทั้ง 2 กองทุนประมาณ 26.76%